AIŠKINAMASIS RAŠTAS

Dėl Molėtų rajono savivaldybės ilgalaikio turto perdavimo

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti Savivaldybei nuosavybės teise priklausantį ir šiuo metu Molėtų rajono savivaldybės administracijos (kodas 188712799) patikėjimo teise valdomą ilgalaikį turtą valdyti, naudoti ir disponuoti juo savarankiškųjų savivaldybės funkcijų – bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimo, ikimokyklinio ugdymo, vaikų ir suaugusiųjų neformaliojo švietimo organizavimo, vaikų ir jaunimo užimtumo organizavimo – įgyvendinimui:

* 1. Molėtų r. Alantos gimnazijai (kodas 191227973) elektrinį autobusą MAN TGE 3.140; pagamintą 2023 m.; identifikavimo Nr. WMA35VUY2N9011762; valstybinis Nr. MTU 994; įsigijimo (likutinė) vertė – 109 989,0 Eur (su PVM); finansavimo šaltinis - savivaldybės biudžeto lėšos; balansinė sąskaita 1206001;
	2. Molėtų r. Giedraičių Antano Jaroševičiaus gimnazijai (kodas 191228160) elektrinį autobusą MAN TGE 3.140; pagamintą 2023 m.; identifikavimo Nr. WMA35VUY7N9011496; valstybinis Nr. MTU 383; įsigijimo (likutinė) vertė – 109 989,0 Eur (su PVM); finansavimo šaltinis - savivaldybės biudžeto lėšos; balansinė sąskaita 1206001.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Šiuo sprendimu perduotais ir jau turimais autobusais Molėtų r. Alantos ir Molėtų r. Giedraičių Antano Jaroševičiaus gimnazijos atsiveš visus mokinius į mokyklas ir po pamokų visus mokinius nuveš į namus.

4. Lėšų poreikis ir jų šaltiniai:

 Bus reikalingos savivaldybės lėšos autobusų registravimui VĮ Regitra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės strateginio veiklos plano 2023–2025 metams, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“, 6 programos „Švietimo ir jo infrastruktūros programos“ I prioriteto „Besimokanti, atsakinga ir aktyvi bendruomenė“ priemonėje 06.1.1.1.17 „Mokinių pavežėjimo užtikrinimas“ 2023 metais buvo suplanuotas 2 autobusų pirkimas.

Molėtų rajono savivaldybės administracija nupirko du 16 vietų elektrinius autobusus, kuriuos perduoda Molėtų r. Alantos ir Molėtų r. Giedraičių Antano Jaroševičiaus gimnazijoms. Padidinus šioms gimnazijoms perduotų autobusų skaičių, bus siekiama visus mokinius pavežėti tik mokykliniais autobusais. Šiuo metu Molėtų r. Giedraičių Antano Jaroševičiaus gimnazija valdo 5 autobusus, iš jų 1 – 16 vietų, 4 – 19 vietų. Molėtų r. Alantos gimnazija valdo 4 autobusus, iš jų 3 – 19 vietų, 1 - 16 vietų, 1 mikroautobusą 8 vietų.